Disse billene gjør i seg selv lite eller ingen skade på skogen, men det er et potensielt stort problem at de kan spre furuvednematode, som kan gjøre massiv skade på furutrær. Det ser ikke ut til at billene selv har hverken nytte eller skade av nematodene (selv om de kanskje kan dra fordel av at det blir flere døde trær). Furuvednematoden har så langt ikke etablert seg i Europa.